
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 753 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαστάσεων των ψηφοδελτίων που χρη¬ 
σιμοποιούνται στην ψηφοφορία για την εκλογή 
των αιρετών νομαρχών και νομαρχιακών συμβού¬ 
λων. 1 

Καθορισμός διαστάσεων των ψηφοδελτίων που χρη¬ 
σιμοποιούνται στην ψηφοφορία για την εκλογή 
των αιρετών Προέδρων, νομαρχών και νομαρχια¬ 
κών συμβούλων νομαρχιακών αυτοδιοικήσεων, με 
χωρική αρμοδιότητα τις περιφέρειες περισσότε¬ 


ρων του ενός Νομών. 2 

Καθορισμός διαστάσεων ψηφοδελτίων που χρησι¬ 
μοποιούνται κατά την ψηφοφορία για την εκλο¬ 
γή των Δημοτικών και Κοινοτικών αρχών. 3 

Καθιέρωση υπερωριακής, με αμοιβή εργασίας, πέραν 
της υποχρεωτικής, για τέσσερις υπαλλήλους του 
Γραφείου του Γενικού Γραμματέα της Περιφέρει¬ 
ας Κεντρικής Μακεδονίας, για το έτος 2006. 4 

Συγκρότηση της τριμελούς επιτροπής του άρθρου 
4 παρ. 4 του ν. 3377/2005. 5 


Προθεσμίες και διαδικασία χορήγησης στεγαστι- 
κής συνδρομής για επισκευή, ανακατασκευή και 
αυτοστέγαση κτισμάτων που επλήγησαν από το 
σεισμό της 8 ης Ιανουάριου 2006 σε περιοχές της 
Νομαρχίας Πειραιά και των Νομών Λακωνίας και 


Χανιών. 6 

ΑΠΟΦΑΣΕΙ Σ 

Αριθμ. 31308 (1) 


Καθορισμός διαστάσεων των ψηφοδελτίων που χρησι¬ 
μοποιούνται στην ψηφοφορία για την εκλογή των αι¬ 
ρετών νομαρχών και νομαρχιακών συμβούλων. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 28 παρ. 1 του κώδικα νομαρχιακής 
αυτοδιοίκησης (π.δ. 30/1996 ΦΕΚ 21 Α') και 
β) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 


26 Ιουνίου 2006 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τις διαστάσεις των ψηφοδελτίων που 
χρησιμοποιούνται για την εκλογή των αιρετών νομαρ¬ 
χών και των νομαρχιακών συμβούλων, ως εξής: 

α) Για τις νομαρχιακές αυτοδιοικήσεις στις οποίες 
εκλέγονται νομαρχιακά συμβούλια από σαράντα τρία 
(43), σαράντα ένα (41), τριάντα επτά (37) και τριάντα 
ένα (31) μέλη, καθώς και νομάρχες, σε 14X40 εκατοστά 
του μέτρου περίπου. 

β) Για τις νομαρχιακές αυτοδιοικήσεις στις οποίες 
εκλέγονται νομαρχιακά συμβούλια από είκοσι πέντε (25) 
και είκοσι ένα (21) μέλη, καθώς και νομάρχες, σε 14X27 
εκατοστά του μέτρου περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθμ. 31306 (2) 

Καθορισμός διαστάσεων των ψηφοδελτίων που χρη¬ 
σιμοποιούνται στην ψηφοφορία για την εκλογή των 
αιρετών Προέδρων, νομαρχών και νομαρχιακών συμ¬ 
βούλων νομαρχιακών αυτοδιοικήσεων, με χωρική αρ¬ 
μοδιότητα τις περιφέρειες περισσότερων του ενός 
Νομών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 28 παρ. 1 του κώδικα νομαρχικής αυ¬ 
τοδιοίκησης (π.δ. 30/1996) (ΦΕΚ 21 Α') και 

β) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τις διαστάσεις των ψηφοδελτίων που 
χρησιμοποιούνται για την εκλογή των αιρετών προέ¬ 
δρων, νομαρχών και των νομαρχιακών συμβούλων των 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Νομαρχιακών Αυτοδιοικήσεων, με αρμοδιότητα τις πε¬ 
ριφέρειες δύο ή περισσοτέρων νομών ή νομαρχιών, ως 
εξής: 

1. Για τη νομαρχιακή αυτοδιοίκηση με χωρική αρμο¬ 
διότητα τις περιφέρειες των νομαρχιών: α) Αθηνών και 
Πειραιώς και β) Για τις νομαρχιακές αυτοδιοικήσεις με 
χωρική αρμοδιότητα τις περιφέρειες των νομών Δρά¬ 
μας, Καβάλας και Ξάνθης σε 20X70 εκατοστά του μέ¬ 
τρου περίπου. 

2. Γ ια τη νομαρχιακή αυτοδιοίκηση με χωρική αρμοδι¬ 
ότητα τις περιφέρειες των Νομών Έβρου και Ροδόπης 
σε 20X50 εκατοστά του μέτρου περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθμ. 31307 (3) 

Καθορισμός διαστάσεων ψηφοδελτίων που χρησιμο¬ 
ποιούνται κατά την ψηφοφορία για την εκλογή των 
Δημοτικών και Κοινοτικών αρχών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 42 παρ. 2 του Δημοτικού και Κοινοτικού 
Κώδικα. 

β) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τις διαστάσεις των ψηφοδελτίων που 
χρησιμοποιούνται για την εκλογή των δημοτικών και 
κοινοτικών αρχών δηλαδή των δημάρχων και προέδρων 
κοινοτήτων των δημοτικών και κοινοτικών συμβουλίων, 
των συμβουλίων δημοτικών διαμερισμάτων, των τοπικών 
συμβουλίων και παρέδρων τοπικών διαμερισμάτων ως 
εξής: 

1. Γ ια τους δήμους στους οποίους εκλέγονται δημοτικά 
συμβούλια από σαράντα πέντε (45) μέλη και συμβού¬ 
λια δημοτικών διαμερισμάτων, σε 14X53 εκατοστά του 
μέτρου περίπου. 

2. Γ ια τους δήμους στους οποίους εκλέγονται δημο¬ 
τικά συμβούλια από σαράντα ένα (41) μέλη, συμβούλια 
δημοτικών διαμερισμάτων και τοπικά συμβούλια, σε 
14X52 εκατοστά του μέτρου περίπου. 

3. Για τους δήμους στους οποίους εκλέγονται δημο¬ 
τικά συμβούλια από τριάντα επτά (37) μέλη, συμβούλια 
δημοτικών διαμερισμάτων και τοπικά συμβούλια, σε 
14X49 εκατοστά του μέτρου περίπου. 

4. Γ ια τους δήμους στους οποίους εκλέγονται δημοτι¬ 
κά συμβούλια από τριάντα τρία (33) και είκοσι επτά (27) 
μέλη, καθώς και τοπικά συμβούλια, σε 14X40 εκατοστά 
του μέτρου περίπου. 

5. Γ ια τους δήμους στους οποίους εκλέγονται δημοτι¬ 
κά συμβούλια από είκοσι ένα (21) μέλη, καθώς και τοπικά 
συμβούλια, σε 14X30 εκατοστά του μέτρου περίπου. 


6. Γ ια τους υπόλοιπους δήμους στους οποίους εκλέγο¬ 
νται δημοτικά συμβούλια από δέκα επτά (17) και δεκα¬ 
τρία (13) μέλη, καθώς και τοπικά συμβούλια, όπως επίσης 
και για όλες τις κοινότητες ανεξάρτητα από τον αριθμό 
των εκλεγομένων κοινοτικών συμβούλων στις οποίες 
εκλέγονται και πάρεδροι τοπικών διαμερισμάτων, σε 
14X28 εκατοστά του μέτρου περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Ιουνίου 2006 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθμ. 29106 (4) 

Καθιέρωση υπερωριακής, με αμοιβή εργασίας, πέραν 
της υποχρεωτικής, για τέσσερις υπαλλήλους του 
Γ ραφείου του Γ ενικού Γ ραμματέα της Περιφέρειας 
Κεντρικής Μακεδονίας, για το έτος 2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
κώδικα νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α722.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 5554/2.6.2006 έγγραφο της Περιφέρει¬ 
ας Κεντρικής Μακεδονίας και των συνημμένων σ’ αυτό, 
πίνακα προγραμματισμού υπερωριακής απασχόλησης 
και της σχετικής βεβαίωσης της Υπηρεσίας Δημοσιο¬ 
νομικού Ελέγχου στο Νομό Θεσσαλονίκης. 

6. Την ανάγκη απασχόλησης, από 1.6.2006 μέχρι 
31.12.2006, τεσσάρων (4) υπαλλήλων του Γραφείου του 
Γενικού Γραμματέα της Περιφέρειας Κεντρικής Μακε¬ 
δονίας, πέραν του κανονικού ωραρίου κατά τις απο¬ 
γευματινές ώρες των εργασίμων ημερών, Δευτέρα έως 
Παρασκευή και από την 16 η μέχρι την 22 η ώρα, λόγω 
υπηρεσιακών αναγκών. 

7. Την ύπαρξη εγγεγραμμένης πίστωσης για το σκοπό 
αυτό, στον ΚΑΕ 0511 του ειδικού φορέα 902-23/061 του 
προϋπολογισμού της Περιφέρειας Κεντρικής Μακεδο¬ 
νίας για το έτος 2006, η οποία ανέρχεται σε εννέα 
χιλιάδες (9.000) ευρώ, σε βάρος της οποίας προκαλεί- 
ται δαπάνη, ύψους επτά χιλιάδων πεντακοσίων ευρώ 
(7.500) περίπου. 

8. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/Α7 
24.3.2004) κοινή απόφαση του Πρωθυπουργού και του 

Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή, με αμοιβή, εργασία, πέραν 
της υποχρεωτικής, για τέσσερις (4) υπαλλήλους του 
Γραφείου του Γενικού Γραμματέα της Περιφέρειας Κε¬ 
ντρικής Μακεδονίας, κατά τις απογευματινές ώρες των 
εργασίμων ημερών, Δευτέρα έως Παρασκευή και μέχρι 
την 22 η ώρα, για το έτος 2006, ως εξής: 

Α' ΕΞΑΜΗΝΟ: μέχρι εξήντα (60) ώρες για κάθε υπάλ¬ 
ληλο. 

Β' ΕΞΑΜΗΝΟ: μέχρι διακόσιες εβδομήντα (270) ώρες 
συνολικά για κάθε υπάλληλο, 

σύμφωνα με τον πίνακα προγραμματισμού υπερωρι- 
ακής εργασίας της ανωτέρω Περιφέρειας. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθμ. Α2-2557 (5) 

Συγκρότηση της τριμελούς επιτροπής του άρθρου 4 
παρ. 4 του ν. 3377/2005. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

2. Του π.δ. 397/1988 (ΦΕΚ 185/Α71988) «Οργανισμός 
του Υπουργείου Εμπορίου», όπως τροποποιήθηκε και 
ισχύει. 

3. Του π.δ. 27/1996 (ΦΕΚ 19/Α71996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α'/2004) «Ανασύσταση του Υπουργείου Τουρισμού». 

4. Του ν. 3190/2003 (ΦΕΚ 249/Α72003) «Τροποποίηση 
του ν. 2323/1995 Υπαίθριο Εμπόριο και άλλες διατάξεις» 
και άλλες διατάξεις. 

5. Του π.δ. 85/2004 (ΦΕΚ 66/Α72004), «Οργάνωση των 
Υπηρεσιών του Οργανισμού Λαϊκών Αγορών Θεσσα¬ 
λονίκης». 

6. Του ν. 3377/2005 (ΦΕΚ 202/Α72005) «Αρχές και Κανό¬ 
νες για την εξυγίανση της λειτουργίας και την ανάπτυξη 
βασικών τομέων του εμπορίου και της αγοράς - Θέματα 
Υπουργείου Ανάπτυξης». 

7. Του π.δ 51/2006 (ΦΕΚ 53/Α72006) «Όροι και προϋπο¬ 
θέσεις λειτουργίας των Λαϊκών Αγορών». 

8. Την υπ’ αριθμ. Δ15/Α7Φ19/4040/24.2.2006 (ΦΕΚ 249/ 
Β72006) κοινή απόφαση του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Αναστάσιο Νεράντζη και Ιωάννη Παπα¬ 
θανασίου». 

9. Την υπ’ αριθμ. Α2-2337/26.4.2006 απόφαση του Υφυ¬ 
πουργού Ανάπτυξης «Χορήγησης εκατόν πενήντα (150) 
επαγγελματικών αδειών» αρμοδιότητας του Οργανισμού 
Λαϊκών Αγορών Θεσσαλονίκης, για τις λαϊκές αγορές 


της Περιφέρειας της Νομαρχιακής Αυτοδιοίκησης Θεσ¬ 
σαλονίκης. 

10. Το υπ’ αριθμ. Α2-2411/4.5.2006 έγγραφο μας σχετικά 
με ορισμό εκπροσώπων της τριμελούς Επιτροπής του 
άρθρου 4 παρ. 4 του ν. 3377/2005. 

11. Το υπ’ αριθμ. 1704/10.5.2006 έγγραφο του Οργανι¬ 
σμού Λαϊκών Αγορών Θεσσαλονίκης με επισυναπτόμε- 
νο το με υπ’ αριθμ. 16/9.5.2006 απόσπασμα Πρακτικού 
του Διοικητικού του Συμβουλίου και το υπ’ αριθμ. Γ.Ν. 
1724/10.5.2006 έγγραφο της Νομαρχιακής Αυτοδιοίκησης 
Θεσσαλονίκης (Γραφείο Νομάρχη), με τα οποία ορίζουν 
εκπροσώπους για τη συγκρότηση της τριμελούς Επι¬ 
τροπής, αποφασίζουμε: 

Ορίζουμε Τριμελή Επιτροπή, η οποία αποτελείται από 
τους: 

1. Απόστολο Γιάντζη, Διευθυντή Προγραμματισμού της 
Νομαρχιακής Αυτοδιοίκησης Θεσσαλονίκης ως Πρόεδρο 
με αναπληρωτή τον Γιώργο Γιουφτσίδη, Αναπληρωτή 
Διευθυντή Διεύθυνσης Διοικητικών Υπηρεσιών της Νο¬ 
μαρχιακής Αυτοδιοίκησης Θεσσαλονίκης, 

2. Τακτικό Γεώργιο, υπάλληλο της Διεύθυνσης Εμπορί¬ 
ου της Νομαρχιακής Αυτοδιοίκησης Θεσσαλονίκης, ως 
τακτικό μέλος, με αναπληρωτή τον Τ σαουσίδη Γ εώργιο, 
υπάλληλο της ίδιας Υπηρεσίας. 

3. Τσαμασλή Γεώργιο, υπάλληλο του Οργανισμού 
Λαϊκών Αγορών Θεσσαλονίκης, ως τακτικό μέλος, με 
αναπληρωτή τον Αδαμαντιάδη Νικόλαο, υπάλληλο της 
ίδιας Υπηρεσίας. 

Γραμματέας της Επιτροπής ορίζεται η Σουλτογιάννη 
Δήμητρα, υπάλληλος της Νομαρχιακής Αυτοδιοίκησης 
Θεσσαλονίκης, με αναπληρωτή τον Ματζίρη Γεώργιο, 
υπάλληλο της ίδιας Υπηρεσίας. 

Έργο της εν λόγω Επιτροπής είναι η παραλαβή των 
αιτήσεων των ενδιαφερομένων μετά των απαιτούμενων 
δικαιολογητικών, η αξιολόγηση τους και η σύνταξη πί¬ 
νακα -στον οποίο αναγράφονται, σύμφωνα με το είδος 
και την κατηγορία των προϊόντων, οι ενδιαφερόμενοι 
των οποίων οι αιτήσεις συγκεντρώνουν τις προϋποθέ¬ 
σεις χορήγησης της αντίστοιχης, κατά την προκήρυξη, 
άδειας επαγγελματία πωλητή λαϊκών αγορών- καθώς 
επίσης και η παραλαβή και η εξέταση των υποβληθεισών 
ενστάσεων κατά του πίνακα. 

Κατά τα λοιπά ισχύουν τα οριζόμενα στο άρθρο 4 
παρ. 4 του ν. 3377/2005 (ΦΕΚ 202/Α72005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. οικ 3439/Α321 (6) 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από το σεισμό 
της 8 ης Ιανουάριου 2006 σε περιοχές της Νομαρχίας 
Πειραιά και των Νομών Λακωνίας και Χανιών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.1978 πράξη νομοθετικού περιεχομένου 
«Περί αποκαταστάσεως ζημιών εκ των σεισμών 1978 εις 

περιοχήν Βορ. Ελλάδος και ρυθμίσεις συναφών θεμάτων 
κλπ» όπως τροποποιήθηκε και συμπληρώθηκε με τους 
ν. 867/1979,1048/1980,1133/1981 και 1190/1981. 

2. Τις διατάξεις της παρ. 2 του ν. 1283/1982 (ΦΕΚ 114/ 
Α717.9.1982) για τις προθεσμίες υποβολής αιτήσεων 
δανειοδότησης των σεισμοπλήκτων κ.λπ. σύμφωνα με 
τις οποίες εξουσιοδοτείται ο Υπουργός Δ.Ε., να ορίζει 
προθεσμία για την υποβολή ή συμπλήρωση δικαιολο- 
γητικών, των εμπρόθεσμων αιτήσεων, για τη χορήγηση 
στεγαστικής συνδρομής προς αποκατάσταση των ζημι¬ 
ών από τους σεισμούς, πέραν της οποίας οι δικαιούχοι 
χάνουν το δικαίωμα δανειοδότησης. 

3. Την υπ’ αριθμ. οικ/1061/Α345/5.2.2002 (Ορθή επα¬ 
νάληψη 27.2.2002) απόφαση Υφυπουργού ΠΕ.ΧΩ.Δ.Ε. 
«Προθεσμία υποβολής ενστάσεων κατά Πράξεων των 
Τομέων και Γραφείων Αποκατάστασης Σεισμοπαθών 
- Πλημμυροπαθών κ.λπ. και αιτήσεων για επανεξέταση 
κτιρίων». 

4. Το π.δ. 69/1988 «περί Οργανισμού της ΓΓΔΕ του 
ΥΠΕΧΩΔΕ». 

5. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕΧΩΔΕ., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

6. Το υπ’ αριθμ. 121/2004 (ΦΕΚ 84/Α710.3.2004) Προ¬ 
εδρικό διάταγμα για το διορισμό των Υπουργών και 
Υφυπουργών. 

7. Την υπ’ αριθμ. 449/Α32/27.3.2006 (ΦΕΚ 412/Β75.4.2006) 
κοινή απόφαση των Υπουργών Οικονομίας και Οικονο¬ 
μικών και ΠΕ.ΧΩ.Δ.Ε. και του Υφυπουργού Οικονομίας 
και Οικονομικών με θέμα «Οριοθέτηση περιοχών και 
πιστωτικές διευκολύνσεις για την αποκατάσταση των 
ζημιών από το σεισμό της 8 ης Ιανουάριου 2006 σε περι¬ 
οχές της Νομαρχίας Πειραιά και των Νομών Λακωνίας 
και Χανίων», αποφασίζουμε: 

Α. ΠΡΟΘΕΣΜΙΕΣ 

1. Οι ενδιαφερόμενοι, προκειμένου να δανειοδοτηθούν, 
θα πρέπει να υποβάλουν αίτηση για το χαρακτηρισμό 
του κτίσματος συνοδευόμενη από τίτλους ιδιοκτησίας 
(σε φωτοαντίγραφα εις διπλούν, εκ των οποίων το ένα 
αντίγραφο επικυρωμένο), φωτογραφίες του ακινήτου 
και τοπογραφικό διάγραμμα ή οδοιπορικό σκαρίφημα. 
Η προθεσμία για την υποβολή της εν λόγω αίτησης, η 
έναρξη της οποίας καθορίζεται από την ημερομηνία 
δημοσίευσης στην Εφημερίδα της Κυβερνήσεως, της 
κοινής υπουργικής απόφασης με την οποία οριοθετή- 
θηκε η περιοχή, είναι: 

α)Ένα (1) έτος για τις περιοχές που οι δικαιούχοι δεν 
θα καθορίζονται ονομαστικά με Αποφάσεις Υπουργού 
(Κεφάλαιο Α, §1α της κοινής υπουργικής απόφασης). 

β) Τέσσερις (4) μήνες για τις περιοχές που οι δικαιούχοι 
θα καθορίζονται ονομαστικά με Αποφάσεις Υπουργού 
(Κεφάλαιο Α, §1β της κοινής υπουργικής απόφασης). 

2. Μετά τη διενέργεια αυτοψίας στο πληγέν κτίσμα 
από μηχανικούς της αρμόδιας Υπηρεσίας, εκδίδεται πό¬ 
ρισμα με το χαρακτηρισμό του κτίσματος. 

3. Το πόρισμα με το χαρακτηρισμό του κτίσματος θα 
παραλαμβάνεται αυτοπροσώπως από τους ενδιαφερο¬ 
μένους ή από εξουσιοδοτημένο εκπρόσωπο τους, αφού 
προηγουμένως ενημερωθούν τηλεφωνικά. Τα πορίσματα 
που τυχόν δεν παραληφθούν μετά την πάροδο δεκα¬ 
πέντε (15) ημερών θα αποστέλλονται ταχυδρομικώς με 
απόδειξη παραλαβής. 


4. Για τις περιπτώσεις που οι δικαιούχοι δεν καθορί¬ 
ζονται ονομαστικά με Αποφάσεις Υπουργού, ο ενδια¬ 
φερόμενος προκειμένου να του χορηγηθεί Στεγαστική 
Συνδρομή (Σ.Σ.) υποχρεούται να καταθέσει στην αρμόδια 
Υπηρεσία: 

α) Εντός ενός (1) έτους, αίτηση με τα απαιτούμενα 
δικαιολογητικά (όπως καθορίζονται παρακάτω) καθώς 
και πλήρη φάκελο μελέτης επισκευής, εφόσον πρόκειται 
για επισκευάσιμο κτίσμα προκειμένου να εκδοθεί άδεια 
επισκευής. Ο φάκελος της μελέτης επισκευής θα περι¬ 
λαμβάνει τα στοιχεία που αναφέρονται στην Απόφαση 
καθορισμού ελάχιστων υποχρεωτικών απαιτήσεων για 
τη σύνταξη μελετών αποκατάστασης. 

β) Εντός έξι (6) μηνών, αίτηση με τα απαιτούμενα 
δικαιολογητικά (όπως καθορίζονται παρακάτω), προκει¬ 
μένου να χορηγηθεί βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Αποπε¬ 
ράτωση, εφόσον πρόκειται για κατεδαφιστέο κτίσμα. 

Η έναρξη της προαναφερόμενης προθεσμίας καθο¬ 
ρίζεται από την ημερομηνία παραλαβής του σχετικού 
πορίσματος. 

Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Σ.Σ. οι αιτήσεις θα τίθενται στο Αρχείο. 

5. Για τις περιπτώσεις που οι δικαιούχοι θα καθορί¬ 
ζονται ονομαστικά με Αποφάσεις Υπουργού, ο ενδια¬ 
φερόμενος προκειμένου να του χορηγηθεί Στεγαστική 
Συνδρομή (Σ.Σ.), υποχρεούται να καταθέσει στην αρμό¬ 
δια Υπηρεσία: 

Εντός ενός (1) έτους, αίτηση με τα απαιτούμενα δικαι- 
ολογητικά (όπως καθορίζονται παρακάτω) προκειμένου 
να εκδοθεί άδεια επισκευής εφόσον πρόκειται για επι- 
σκευάσιμο κτίσμα ή βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Απο¬ 
περάτωση, εφόσον πρόκειται για κατεδαφιστέο κτίσμα. 
Στις περιπτώσεις επισκευής απαιτείται και πλήρης φά¬ 
κελος μελέτης επισκευής ο οποίος θα περιλαμβάνει τα 
στοιχεία που αναφέρονται στην Απόφαση καθορισμού 
ελάχιστων υποχρεωτικών απαιτήσεων για τη σύνταξη 
μελετών αποκατάστασης. 

Η έναρξη της προαναφερόμενης προθεσμίας καθο¬ 
ρίζεται από την ημερομηνία δημοσίευσης σε ΦΕΚ της 
απόφασης Υπουργού ΠΕ.ΧΩ.Δ.Ε. με την οποία ο ενδια¬ 
φερόμενος καθορίζεται δικαιούχος. 

Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Σ.Σ. οι αιτήσεις θα τίθενται στο Αρχείο. 

6. Γ ια τις περιπτώσεις που οι δικαιούχοι δεν θα κα¬ 
θορίζονται ονομαστικά με αποφάσεις Υπουργού, οι εν¬ 
διαφερόμενοι που επιθυμούν τη χορήγηση Σ.Σ. για την 
επισκευή του κτίσματος, χωρίς να έχει προηγηθεί η 
έκδοση πορίσματος χαρακτηρισμού του, θα πρέπει να 
υποβάλλουν αίτηση με τα απαιτούμενα δικαιολογητικά 
(όπως καθορίζονται παρακάτω) και πλήρη φάκελο μελέ¬ 
της επισκευής, προκειμένου να εκδοθεί άδεια επισκευής. 
Ο φάκελος της μελέτης επισκευής θα περιλαμβάνει τα 
στοιχεία που αναφέρονται στην απόφαση καθορισμού 
ελάχιστων υποχρεωτικών απαιτήσεων για τη σύνταξη 
μελετών αποκατάστασης. Η αίτηση αυτή θα πρέπει να 
υποβληθεί στην αρμόδια Υπηρεσία εντός ενός (1) έτους 
από την ημερομηνία δημοσίευσης της κοινής υπουργι¬ 
κής απόφασης με την οποία οριοθετήθηκε η περιοχή. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η Σ.Σ για ανακατασκευή χορηγείται σε τρία στάδια: 

1° στάδιο: Χορήγηση βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ Α4β 
ή Α5 της παρούσας απόφασης, ανάλογα) στην αρμόδια 
Υπηρεσία αίτηση χορήγησης Σ.Σ. για ανακατασκευή 
συνοδευόμενη από τα ακόλουθα δικαιολογητικά: 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή 
τοπογραφικό διάγραμμα. 

3. Πιστοποιητικό ιδιοκτησίας από το Υποθηκοφυλα¬ 
κείο. 

4. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο: 

α) Δεν έχω πάρει άλλο άτοκο δάνειο από άλλο φο¬ 
ρέα για το ίδιο ακίνητο λόγω των βλαβών που υπέστη 

το κτίριο από το σεισμό της.στο Δήμο. 

Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας του σεισμού της. 


γ) Επιθυμώ η δωρεάν κρατική αρωγή να μου δοθεί για 
το κτίσμα μου που κρίθηκε κατεδαφιστέο με το υπ’ αρ. 
.πόρισμα και βρίσκεται. 

δ) Τα στοιχεία του κατόχου του ακινήτου την ημέρα 
του συμβάντος ήταν. 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

5. Υπεύθυνη δήλωση του ν. 1599/1986 του προκατόχου 
του ακινήτου (στις περιπτώσεις που το ακίνητο έχει 
μεταβιβαστεί μετά την ημερομηνία του συμβάντος) με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 
κτίριο από το σεισμό της.στο Δήμο.Νο¬ 
μού.ούτε δωρεάν κρατική αρωγή για το ίδιο ή 

άλλο ακίνητο που έχει πληγεί από το προαναφερόμενο 
συμβάν. 

6. Φωτοτυπία αστυνομικής ταυτότητας. 

7. Οικοδομική άδεια του πληγέντος κτίσματος. Στις 
περιπτώσεις που δεν υπάρχει οικοδομική άδεια απαιτεί¬ 
ται βεβαίωση από την αρμόδια Υπηρεσία ότι το πληγέν 
κτίσμα δεν βρίσκεται σε Αιγιαλό ή Δασική ή Δημόσια 
έκταση ή Ρέμα ή ότι εξαιρείται της κατεδάφισης. 

8. Φωτογραφίες του πληγέντος κτίσματος. 

Από τα προαναφερόμενο δικαιολογητικά τα 2, 3, 4 και 
5 υποβάλλονται εις διπλούν. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία βεβαίωση Καθορισμού Σ.Σ. για 
Ανακατασκευή. Στην υπόψη βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

Με τη βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος πρέπει να υπο¬ 
βάλλει, στην αρμόδια Πολεοδομία, μελέτη προκειμένου 
να εκδοθεί άδεια ανέγερσης νέου κτίσματος. Η υπόψη 


μελέτη πρέπει να κατατεθεί στην αρμόδια Πολεοδομία 
εντός ενός (1) έτους από την ημερομηνία έκδοσης της 
σχετικής βεβαίωσης προκειμένου να μη χάσει ο ενδια¬ 
φερόμενος το δικαίωμα δανειοδότησης. 

2° στάδιο: Χορήγηση Έγκρισης Σ.Σ. 

Για τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
μηνών από την ημερομηνία έκδοσης της οικοδομικής 
αδείας του νέου κτίσματος, αίτηση συνοδευόμενη από 
τα ακόλουθα δικαιολογητικά: 

α) Θεωρημένο αντίγραφο της νέας οικοδομικής αδεί¬ 
ας. 

β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων), ακριβή φωτοαντίγρα¬ 
φα. 

Σε περίπτωση που ο δικαιούχος χτίζει σε άλλη θέση 
(από αυτή που βρισκόταν το πληγέν κτίσμα) πρέπει να 
προσκομίσει τίτλους ιδιοκτησίας (νόμιμα επικυρωμέ¬ 
νους) και πιστοποιητικό ιδιοκτησίας από το Υποθηκο¬ 
φυλακείο, του νέου οικοπέδου (εις διπλούν). 

Η Έγκριση αυτή κοινοποιείται στο Πιστωτικό Ίδρυ¬ 
μα, που επιλέγει ο ενδιαφερόμενος και με το οποίο 
συνάπτει τη δανειστική σύμβαση, προκειμένου να του 
χορηγηθεί από το Πιστωτικό Ίδρυμα το 1/2 του αναλο- 
γούντος δανείου και από την Υπηρεσία το σύνολο της 
δωρεάν κρατικής αρωγής. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

3° στάδιο: Χορήγηση βεβαίωσης Προόδου Εργασιών. 

Μετά την περαίωση των εργασιών που αναγράφονται 
σε σχετική παράγραφο της Κ.Υ.Α. στην οποία καθο¬ 
ρίζονται οι πιστωτικές διευκολύνσεις και σε χρονικό 
διάστημα όχι μεγαλύτερο των τεσσάρων (4) ετών από 
την χορήγηση της α' δόσης της Σ.Σ., υποβάλλεται στην 
αρμόδια Υπηρεσία, από το δικαιούχο, αίτηση για χορή¬ 
γηση βεβαίωσης Προόδου εργασιών με τα ακόλουθα 
δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί. 

β) Φωτογραφίες όψεων του νέου κτίσματος. 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η βεβαίωση 
αυτή κοινοποιείται στο Πιστωτικό Ίδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο 1/2 του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί βεβαίωση Περαίωσης 
Εργασιών Ανακατασκευής ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική βεβαίωση. 

II. ΑΠΟΠΕΡΑΤΩΣΗ 

1° στάδιο: Χορήγηση βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ Α4β 
ή Α5 της παρούσας απόφασης, ανάλογα) στην αρμόδια 
Υπηρεσία, αίτηση χορήγησης Σ.Σ. για αποπεράτωση, 
συνοδευόμενη από τα δικαιολογητικά που προαναφέρ- 
θηκαν στο πρώτο στάδιο της ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία βεβαίωση Καθορισμού Σ.Σ. για 
Αποπεράτωση. Στην υπόψη βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμψωνα 
με το εμβαδόν του πληγέντος κτίσματος και τη χρήση 
αυτού. 

2° στάδιο: Χορήγηση Έγκρισης Σ.Σ. 

Για την χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 

(3) μηνών από την ημερομηνία έκδοσης της βεβαίωσης 
Καθορισμού Σ.Σ. για αποπεράτωση, αίτηση συνοδευό- 
μενη από τα ακόλουθα δικαιολογητικά: 

α) Θεωρημένο αντίγραφο της οικοδομικής αδείας του 
προς αποπεράτωση κτίσματος. 

β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων). 

γ) Πίνακα υπολειπομένων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
μηχανικό (επισυναπτόμενο έντυπο). 

δ) Συμβόλαιο ιδιοκτησίας του προς αποπεράτωση 
κτίσματος, νόμιμα επικυρωμένο, συνοδευόμενο από 
οδοιπορικό σκαρίφημα ή τοπογραφικό διάγραμμα (εις 
διπλούν). 

ε) Πιστοποιητικό ιδιοκτησίας από το Υποθηκοφυλα¬ 
κείο (εις διπλούν). 

Στην περίπτωση που η οικοδομική άδεια του προς 
αποπεράτωση κτίσματος δεν είναι σε ισχύ, ο ενδιαφε¬ 
ρόμενος πρέπει να υποβάλλει στην αρμόδια Πολεοδομία 
αίτηση για την αναθεώρηση της, εντός τριών (3) μηνών 
από την έκδοση της βεβαίωσης Καθορισμού Σ.Σ. Μετά 
την αναθεώρηση της άδειας πρέπει να υποβληθεί, εντός 
τριών (3) μηνών, αίτηση με τα απαιτούμενα δικαιολογη- 
τικά του 2 ου σταδίου αποπεράτωσης, για την έγκριση 
της Σ.Σ. 

Μετά τον έλεγχο των δικαιολογητικών χορηγείται 
Έγκριση Σ.Σ. για Αποπεράτωση. Η Έγκριση αυτή κοινο¬ 
ποιείται στο Πιστωτικό'Ιδρυμα, που επιλέγει ο ενδιαφε¬ 
ρόμενος και με το οποίο συνάπτει τη δανειστική σύμ¬ 
βαση, προκειμένου να του χορηγηθεί από το Πιστωτικό 
Ίδρυμα το 1/2 του αναλογούντος δανείου και από την 
Υπηρεσία το σύνολο της δωρεάν κρατικής αρωγής. 

Στην περίπτωση που η απαιτούμενη δαπάνη των υπο- 
λειπομένων εργασιών όπως προκύπτει από τον πίνακα, 
[δικαιολογητικά (γ)], είναι μικρότερη από το ποσό της 
Σ.Σ., που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

3° στάδιο: Χορήγηση βεβαίωσης Προόδου Εργασιών. 

Μετά την εκτέλεση ποσοστού 75% των υπολειπόμε- 
νων εργασιών που αναγράφονται στον πίνακα [δικαιο- 
λογητικό (γ)] που κατατέθηκε στο προηγούμενο στάδιο 
και σε χρονικό διάστημα όχι μεγαλύτερο των τεσσάρων 

(4) ετών από τη χορήγηση της α' δόσης της Σ.Σ., υπο¬ 
βάλλεται στην αρμόδια Υπηρεσία από το δικαιούχο, 
αίτηση για χορήγηση βεβαίωσης Προόδου εργασιών 
συνοδευόμενη από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστοί και 
το ποσοστό που αντιπροσωπεύουν στο σύνολο των 
εργασιών. 


β) Φωτογραφίες όψεων του κτίσματος. 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η βεβαίωση 
αυτή κοινοποιείται στο Πιστωτικό Ίδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο 1/2 του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί βεβαίωση περαίωσης ερ¬ 
γασιών αποπεράτωσης ο δικαιούχος υποβάλλει αίτηση, 
μαζί με φωτογραφίες όψεων του νέου κτίσματος, στην 
αρμόδια Υπηρεσία, η οποία μετά τη διενέργεια αυτοψίας 
χορηγεί τη σχετική βεβαίωση. 

III. ΑΥΤΟΣΤΕΓΑΣΗ 

Η στεγαστική συνδρομή για αυτοστέγαση χορηγείται 
σε δύο στάδια: 

1° στάδιο: Χορήγηση βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ Α4β 
ή Α5 της παρούσας απόφασης, ανάλογα) στην αρμόδια 
Υπηρεσία αίτηση χορήγησης Σ.Σ. για αυτοστέγαση με 
τα δικαιολογητικά που προαναφέρθηκαν στο πρώτο 
στάδιο της ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία βεβαίωση Καθορισμού Σ.Σ. για 
Αυτοστέγαση. Στην υπόψη βεβαίωση καθορίζεται το 
ύψος της Στεγαστικής Συνδρομής (το ποσό του ατόκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

2° στάδιο: Χορήγηση Έγκρισης Σ.Σ. 

Σε διάστημα δεκαοκτώ (18) μηνών από την έκδοση της 
βεβαίωσης Καθορισμού Σ.Σ. για Αυτοστέγαση, ο δικαιού¬ 
χος πρέπει να υποβάλλει στην αρμόδια Υπηρεσία αίτη¬ 
ση συνοδευόμενη από τα ακόλουθα δικαιολογητικά: 

α) Οριστικό συμβόλαιο και πιστοποιητικό ιδιοκτησίας 
από το Υποθηκοφυλακείο ή Προσύμφωνο αγοράς κτί¬ 
σματος, νόμιμα επικυρωμένα (εις διπλούν). 

• Στην περίπτωση προσκόμισης προσυμφώνου θα 
αναγράφεται στο έντυπο της Έγκρισης Σ.Σ. προθεσμία 
(η οποία θα ορίζεται από την αρμόδια Υπηρεσία) εντός 
της οποίας πρέπει να προσκομίσει ο ενδιαφερόμενος 
το οριστικό συμβόλαιο. 

β) Οικοδομική άδεια αγοραζόμενου κτίσματος. Στις 
περιπτώσεις που το κτίριο στο οποίο πραγματοποιείται 
η αυτοστέγαση δεν έχει οικοδομική άδεια (οικισμοί προϋ- 
φιστάμενοι του 1923) η στατική επάρκεια του κτιρίου 
θα πρέπει να βεβαιώνεται από δύο ιδιώτες Πολιτικούς 
Μηχανικούς και στην προκειμένη περίπτωση πρέπει να 
προσκομίζεται βεβαίωση από την αρμόδια Υπηρεσία 
ότι το πληγέν κτίσμα δεν βρίσκεται σε Αιγιαλό ή Δα¬ 
σική ή Δημόσια έκταση ή Ρέμα ή ότι εξαιρείται της 
κατεδάφισης. 

γ) Τοπογραφικό διάγραμμα. 

δ) Σχέδια του αγοραζόμενου κτίσματος (κατόψεις, 
ξυλότυποι). 

Μετά τον έλεγχο των δικαιολογητικών εκδίδεται από 
την αρμόδια ΥπηρεσίαΈγκριση Σ.Σ. για Αυτοστέγαση. Η 
Έγκριση αυτή κοινοποιείται στο Πιστωτικό'Ιδρυμα, που 
επιλέγει ο ενδιαφερόμενος και με το οποίο συνάπτει 
δανειστική σύμβαση, προκειμένου να του χορηγηθεί από 
το Πιστωτικό'Ιδρυμα ολόκληρο το ποσό του δανείου 

και από την Υπηρεσία το σύνολο της δωρεάν κρατικής 
αρωγής. 

• Επισημαίνεται ότι απαιτείται η κατεδάφιση του πλη- 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

IV. ΕΠΙΣΚΕΥΗ 

Η Σ.Σ. για επισκευή χορηγείται σε δύο (2) στάδια: 

1° στάδιο: Χορήγηση Αδειας Επισκευής 

Ο δικαιούχος υποχρεούται να υποβάλλει αίτηση συ- 
νοδευόμενη από τα παρακάτω δικαιολογητικά, εντός 
των προθεσμιών (§Α4(α) ή §Α5 ή Α6 της παρούσας από¬ 
φασης ανάλογα) και πλήρη φάκελο μελέτης επισκευής, 
προκειμένου να εκδοθεί άδεια επισκευής πληγέντος 
κτίσματος. 

Ο φάκελος της μελέτης επισκευής θα περιλαμβάνει τα 
στοιχεία που αναφέρονται στην Απόφαση καθορισμού 
ελάχιστων υποχρεωτικών απαιτήσεων για τη σύνταξη 
μελετών αποκατάστασης. 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου- έκθεση 
αυτοψίας (εφόσον υπάρχει). 

2. Συμβόλαιο ιδιοκτησίας του πληγέντος ακινήτου, 
νόμιμα επικυρωμένο και το τοπογραφικό διάγραμμα 
που το συνοδεύει. 

3. Πιστοποιητικό ιδιοκτησίας από το Υποθηκοφυλα¬ 
κείο. 

4. Στις περιπτώσεις που δεν υπάρχει οικοδομική άδεια 
απαιτείται βεβαίωση από την αρμόδια Υπηρεσία ότι 
το πληγέν κτίσμα δεν βρίσκεται σε Αιγιαλό ή Δασική 
ή Δημόσια έκταση ή Ρέμα ή ότι εξαιρείται της κατε¬ 
δάφισης. 

5. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο: 

α) Δεν έχω πάρει άλλο άτοκο δάνειο από άλλο φο¬ 
ρέα για το ίδιο ακίνητο λόγω των βλαβών που υπέστη 

το κτίριο από το σεισμό της.στο Δήμο. 

Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας του σεισμού της. 


γ) Επιθυμώ η δωρεάν κρατική αρωγή να μου δοθεί 
για το κτίσμα μου που κρίθηκε επισκενάσιμο με το υπ’ 

αρ.πόρισμα και βρίσκεται. 

δ) Τα στοιχεία του κατόχου του ακινήτου την ημέρα 

του συμβάντος ήταν. 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

6. Υπεύθυνη δήλωση του ν. 1599/1986 του προκατόχου 
του ακινήτου (στις περιπτώσεις που το ακίνητο έχει 
μεταβιβαστεί μετά την ημερομηνία του συμβάντος) με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 
κτίριο από το σεισμό της.στο Δήμο.Νο¬ 
μού.ούτε δωρεάν κρατική αρωγή για το ίδιο ή 

άλλο ακίνητο που έχει πληγεί από το προαναφερόμενο 
συμβάν. 

7. Φωτοτυπία αστυνομικής ταυτότητας. 

8. Υπεύθυνη δήλωση ν. 1599/1986 του ιδιοκτήτη ή του 
Ειδ. Διαχειριστή, ότι έχει λάβει γνώση της τεχνικής έκ¬ 
θεσης όσον αφορά τον επιδιωκόμενο βαθμό επισκευής/ 
ενίσχυσης του κτιρίου και ότι την αποδέχεται. 


9. Για κτίρια με διηρημένη ιδιοκτησία απαιτείται επι¬ 
πλέον: 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του ν. 1599/1986 του Ειδικού Δια¬ 
χειριστή με το παρακάτω κείμενο: Βάσει του από. 

.πρακτικού της Γ ενικής Συνέλευσης των συνιδιο¬ 
κτητών για το κτίσμα επί της οδού. 

αρ.Δήμου.αποδέχομαι τον ορισμό 

μου σαν Ειδικού Διαχειριστή με τις υποχρεώσεις και τις 
αρμοδιότητες που αναφέρονται στο ν. 867/1979. 

γ) Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της 
από.Γ ενικής Συνέλευσης των συ¬ 
νιδιοκτητών για την πολυκατοικία επί της οδού. 

.αρ.Δήμου. 

τον κ.του.ο οποί¬ 

ος θα ενεργεί κάθε πράξη και υπογράφει κάθε δικαιο- 
πραξία για την σύναψη δανειστικής σύμβασης, εγγραφή 
υποθήκης και διαχείρισης του δανείου και την εκτέλεση 
των εργασιών για την αποκατάσταση των ζημιών της 

ιδιοκτησίας μου από το σεισμό της.καθώς και 

των φερόντων και κοινοκτήτων στοιχείων της πολυκα¬ 
τοικίας σύμφωνα με το ν. 867/1979. 

* Η υπεύθυνη δήλωση αυτή γίνεται από τους ιδιοκτή¬ 
τες που συμμετείχαν στη Γ.Σ. και συμφώνησαν στον 
ορισμό του ειδ. Διαχειριστή. 

δ) Πίνακα ποσοστών συνιδιοκτησίας οικοδομής. 

Τα προαναφερόμενο δικαιολογητικά υποβάλλονται 
εις διπλούν εκτός από πόρισμα χαρακτηρισμού του κτί¬ 
σματος και τη φωτοτυπία της αστυνομικής ταυτότητας 
και οι Υπεύθυνες Δηλώσεις υποβάλλονται για κάθε ιδι¬ 
οκτήτη ξεχωριστά. 

Προκειμένου να εγκριθούν οι εργασίες επισκευής 
απαιτείται αυτοψία από Μηχανικό της Υπηρεσίας η 
οποία πρέπει να πραγματοποιείται παρουσία του με¬ 
λετητή μηχανικού και του ιδιοκτήτη. Μετά την αυτοψία 
και τον έλεγχο των δικαιολογητικών, εγκρίνεται η μελέ¬ 
τη επισκευής και εκδίδεται άδεια επισκευής πληγέντος 
κτίσματος. Στην υπόψη άδεια καθορίζεται το σύνολο 
της Στεγαστικής Συνδρομής (άτοκο δάνειο και δωρεάν 
κρατική αρωγή). Με τη χορηγηθείσα άδεια ο ενδιαφε¬ 
ρόμενος συνάπτει δανειστική σύμβαση με το Πιστωτι¬ 
κό Ίδρυμα της επιλογής του και του χορηγείται το 1/2 
του αναλογούντος δανείου και το σύνολο της δωρεάν 
κρατικής αρωγής. 

2° στάδιο: Χορήγηση βεβαίωσης Προόδου Εργασιών 
Επισκευής. 

Μετά την εκτέλεση των εργασιών που καλύπτουν το 
80% του εγκεκριμένου ποσού ο δικαιούχος, προκειμέ¬ 
νου να του χορηγηθεί βεβαίωση Προόδου Εργασιών 
Επισκευής, υποβάλλει στην αρμόδια Υπηρεσία αίτηση 
συνοδευόμενη από τα ακόλουθα δικαιολογητικά: 

α) Παραστατικά στοιχεία κατάθεσης αμοιβών Μηχα¬ 
νικού για τη μελέτη και την επίβλεψη των εργασιών 
επισκευής. 

β) Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με 
το 80% του εγκεκριμένου ποσού. 

Μετά τον έλεγχο των δικαιολογητικών και τη διαπί¬ 
στωση εκτέλεσης των εργασιών επισκευής χορηγείται, 
από την αρμόδια Υπηρεσία βεβαίωση Προόδου Εργασι- 

ών Επισκευής που κοινοποιείται στο Πιστωτικό Ίδρυμα, 
προκειμένου να του χορηγηθεί και το υπόλοιπο ποσό 
του δανείου. 

Μετά το πέρας των εργασιών επισκευής του κτιρίου 
και σε χρονικό διάστημα όχι μεγαλύτερο των τεσσάρων 
(4) ετών από την έκδοση της άδειας επισκευής και προ¬ 
κειμένου να χορηγηθεί βεβαίωση περαίωσης εργασιών 
επισκευής πρέπει να υποβληθεί αίτηση στην αρμόδια 
Υπηρεσία και αφού διενεργηθεί αυτοψία από μηχανι¬ 
κούς για τη διαπίστωση της περαίωσης των εργασιών, 
η Υπηρεσία χορηγεί τη σχετική βεβαίωση. 

Γ. ΛΟΙΠΑ ΘΕΜΑΤΑ 

1. Σε περίπτωση καθυστέρησης υποβολής δικαιο- 
λογητικών για χορήγηση Σ.Σ. για Ανακατασκευή ή 
Αποπεράτωση ή Αυτοστέγαση και για Επισκευή πλη- 
γέντος κτιρίου ή για χορήγηση περαίωσης εργασιών, 
οφειλομένη σε λόγους ανεξάρτητους της θέλησης του 
ενδιαφερομένου, θα εκδίδεται μετά από αίτηση του, 
συνοδευόμενη από σχετικά δικαιολογητικά, απόφαση 
από την Υ.Α.Σ. στην οποία θα καθορίζεται παράταση 
προθεσμίας για χρονικό διάστημα ίσο με το χρονικό 
διάστημα του κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, η καθυστέρηση υποβολής 
δικαιολογητικών οφειλόμενη σε υπαιτιότητα Δημοτικής 
ή Δημόσιας Αρχής, καθώς και οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικα¬ 
στική διανομή του. 

Η ημερομηνία άρσης του κωλύματος θα βεβαιώνεται 
με την προσκόμιση του σχετικού εγγράφου της αρμό¬ 
διας Αρχής, ή της τελεσίδικης δικαστικής απόφασης. 

2. Η ισχύς της αδείας επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι δυνατή η περαιτέρω παράταση της. 

3. Οι ενστάσεις κατά πράξεων της αρμόδιας Υπηρε¬ 
σίας και οι αιτήσεις για επανεξέταση κτιρίων, γίνονται 
δεκτές από την Υπηρεσία, εφόσον υποβάλλονται εντός 
τριών (3) μηνών από την ημερομηνία παραλαβής της 
σχετικής απόφασης από τον ενδιαφερόμενο. Τα πο¬ 
ρίσματα των ενστάσεων για χαρακτηρισμό, χρήση και 
διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

4. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923) κλπ για την 
απόδειξη του ιδιοκτησιακού καθεστώτος απαιτείται η 


προσκόμιση δηλώσεων του ν. 1599/1986 του ιδιοκτήτη 
και δύο μαρτύρων για 20ετή νομή. Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο. 

5. Οι Υ.Δ. θα προσκομίζονται με βεβαιωμένο το γνήσιο 
της υπογραφής εφόσον ο ενδιαφερόμενος δεν προσέρ¬ 
χεται αυτοπροσώπως στην Υπηρεσία. 

6. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Εγκριση Δανείου Ανακατα- 
σκευής ή Αυτοστέγασης ή Αποπεράτωσης» θα χορηγεί¬ 
ται μετά τη διαπίστωση της κατεδάφισης του παλαιού 
κτίσματος (ανεξάρτητα από τον χαρακτηρισμό του κτί- 
σματος) και την έκδοση από την Υπηρεσία της σχετικής 
βεβαίωσης κατεδάφισης. 

7. Στις περιπτώσεις κατεδαφιστέων κτισμάτων η 
Έγκριση Σ.Σ. για ανακατασκευή στην ίδια θέση θα χο¬ 
ρηγείται μετά την κατεδάφιση του πληγέντος κτίσματος 
η οποία θα διαπιστώνεται από την Υπηρεσία και θα 
εκδίδεται η σχετική βεβαίωση. 

8. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής που ανακατασκευάζονται 
στην ίδια θέση, η κατεδάφιση του πληγέντος ακινήτου 
θα πραγματοποιείται σε χρονικό διάστημα όχι μεγα¬ 
λύτερο των τεσσάρων (4) ετών από την χορήγηση της 
α’ δόσης. Η κατεδάφιση του πληγέντος κτίσματος θα 
διαπιστώνεται από την Υπηρεσία και θα εκδίδεται η 
σχετική βεβαίωση. 

Επισημαίνεται ότι η αρμόδια Υπηρεσία του Υ.ΠΕ. 
ΧΩΛΈ, υποχρεούται να επιβάλει στους ενδιαφερομέ¬ 
νους τις κυρώσεις που προβλέπονται από τις οικείες 
κοινές υπουργικές αποφάσεις, εφόσον παρέλθει χρονικό 
διάστημα μεγαλύτερο των τεσσάρων (4) ετών χωρίς 
να έχει πραγματοποιηθεί η κατεδάφιση του πληγέντος 
κτίσματος. 

Σε κάθε περίπτωση πριν από την χορήγηση της τε¬ 
λευταίας δόσης του δανείου απαιτείται η κατεδάφιση 
του πληγέντος κτίσματος. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 

